《苦热五首 其四》
宋代·方一夔

六龙无计驻双丸，壮志摧颓似倒澜。万里不成游客梦，半生祇办腐儒餐。

谁怜打草衰麻答，不羡画松杨契丹。世上纷纷誇秃发，到头那肯着南冠。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。